Hemma, d amsebrid : d argaz aɛlayan deg teɣzi, s ugennur iteqqen yettban ɣezzif kter ― ₋ ₋ ₋ yiwet n tcacit iɣummen s leqmac d amellal ( yiwet n temrart tawraɣt s uglim n ulɣem tdewwer-as-id akk i teɛmamt-agi i yetrusu ) . Asmi i tessneɣ, ur yesɛi tuɣmas, ur yesɛi aceččuy, d acebḥan, maca yeɣli-d fell-as waṭṭan. Axenfuc-is yeččur d ccwami n waṭṭan amcum . Tiṭ-is texser tzemreḍ ad twaliḍ azeggaɣ-nni n daxel. Ass amenzu issewhem-iyi maca uɣaleɣ nnummeɣ-t .